**Úrad práce, sociálnych vecí a rodiny ..........................**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Poučenie pre občana žiadajúceho**

* **pomoc v hmotnej núdzi,**
* **náhradné výživné a**
* **štátne sociálne dávky**

**Všeobecné**

 **Identifikačné údaje občana**

|  |  |  |
| --- | --- | --- |
| Meno | Priezvisko | Rodné číslo |
|  |  |  |

**Lehota na vydanie rozhodnutia:**

V jednoduchých veciach, najmä ak možno rozhodnúť na podklade dokladov predložených účastníkom konania, správny orgán rozhodne bezodkladne.

V ostatných prípadoch, ak osobitný zákon neustanovuje inak, je správny orgán povinný rozhodnúť vo veci do 30 dní od začatia konania; vo zvlášť zložitých prípadoch rozhodne najneskôr do 60 dní; ak nemožno vzhľadom na povahu veci rozhodnúť ani v tejto lehote, môže ju primerane predĺžiť odvolací orgán. Ak správny orgán nemôže rozhodnúť do 30, prípadne do 60 dní, je povinný o tom účastníka konania s uvedením dôvodov upovedomiť.

**Doručovanie písomností:**

Pri doručovaní písomností do vlastných rúk s opakovaným doručením sa uplatňuje právna fikcia doručenia - § 24 ods. 2 zákona č. 71/1967 Zb. o správnom konaní. Ak nebol adresát písomnosti, ktorá sa má doručiť do vlastných rúk zastihnutý, hoci sa v mieste doručenia zdržiava, doručovateľ ho vhodným spôsobom upovedomí, že písomnosť príde znovu doručiť v určený deň a hodinu. Ak nový pokus o doručenie zostane bezvýsledný, doručovateľ uloží písomnosť na pošte a adresáta o tom vhodným spôsobom upovedomí. Ak si adresát nevyzdvihne písomnosť počas uloženia na pošte, písomnosť sa považuje za doručenú dňom vrátenia nedoručenej zásielky správnemu orgánu, aj keď sa adresát o tom nedozvedel.

Svojím podpisom potvrdzujem spolu s týmto poučením prevzatie poučenia k dávke:

□ *Príloha č. 1-* Pomoc v hmotnej núdzi

□ *Príloha č.2 -* Náhradné výživné

□ *Príloha č.3 -* Štátne sociálne dávky

□ *Príloha č.4 -* Rodinné dávky v rámci EÚ

V ...................................... dňa ....................... .............................

 podpis občan

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Informácie k dávkam a žiadosti o dávky sú na stránke:** [www.upsvr.gov.sk](http://www.upsvr.gov.sk)

**Informácie o príslušnej** [**legislatíve EÚ**](http://www.employment.gov.sk/sk/ministerstvo/medzinarodna-spolupraca/koordinacia-systemov-sz/)**nájdete na stránke MPSVR SR** <http://employment.gov.sk/sk/ministerstvo/medzinarodna-spolupraca/koordinacia-systemov-sz/>

**Poučenie**

**Náhradné výživné** (zákon č. 201/2008 Z. z.)

***Povinnosti žiadateľa o náhradné výživné:***

Žiadateľ je povinný preukázať úradu splnenie podmienok na vznik nároku na náhradné výživné, ktorými sú:

* súdu bol podaný návrh na vykonanie exekúcie na vymoženie pohľadávky na výživnom z dôvodu, že povinná osoba (rodič alebo iná fyzická osoba) si neplní vyživovaciu povinnosť určenú rozhodnutím súdu v plnej výške, v lehote a spôsobom určeným rozhodnutím súdu, alebo
* Centrom pre medzinárodnoprávnu ochranu detí (ďalej len Centrum“) bol postúpený návrh na výkon rozhodnutia vo veci vymáhania výživného príslušnému prijímajúcemu orgánu v cudzine alebo vymáhanie výživného z cudziny nie je možné, alebo
* nezaopatrenému dieťaťu nevznikol nárok na sirotský dôchodok alebo sirotský výsluhový dôchodok, alebo výška takéhoto dôchodku po jednom rodičovi je nižšia ako 0,7-násobok sumy životného minima pre nezaopatrené dieťa,
* potvrdenie o návšteve školy, ak ide o žiaka alebo študenta navštevujúceho školu so sídlom mimo územia Slovenskej republiky.

Ak sú splnené vyššie uvedené podmienky, nárok na náhradné výživné v prípade neplnenia si vyživovacej povinnosti povinnou osobou vzniká oprávnenej osobe odo dňa podania žiadosti o náhradné výživné a v prípade oprávnenej osoby - siroty dňom úmrtia rodiča dieťaťa.

Nárok na náhradné výživné nevzniká oprávnenej osobe, ktorej sa poskytuje starostlivosť v zariadení sociálnoprávnej ochrany detí a sociálnej kurately pobytovou formou alebo v špeciálnom výchovnom zariadení z dôvodu výkonu rozhodnutia súdu o nariadení ústavnej starostlivosti, neodkladného opatrenia alebo rozhodnutia súdu o uložení ochrannej výchovy alebo výchovného opatrenia, alebo je vo výkone väzby, alebo vo výkone trestu odňatia slobody.

Žiadateľ je povinný informovať úrad o skutočnostiach, ktoré majú vplyv na vydanie rozhodnutia, najmä o skutočnosti, že povinná osoba v mesiaci podania žiadosti o náhradné výživné zaplatila výživné.

***Povinnosti poberateľa náhradného výživného:***

Poberateľ náhradného výživného je povinný:

* bez zbytočného odkladu úradu oznámiť meno, priezvisko a adresu súdneho exekútora, ktorý bol poverený vykonaním exekúcie na vymoženie pohľadávky na výživnom;
* informovať úrad o každej zmene skutočností rozhodujúcich na trvanie nároku na náhradné výživné, na jeho výšku a na jeho vyplácanie bez zbytočného odkladu, najneskôr do ôsmich dní odo dňa zmeny týchto skutočností,
* na výzvu úradu preukázať skutočnosti rozhodujúce na trvanie nároku na náhradné výživné, na jeho výšku a jeho vyplácanie, a to v lehote určenej úradom. Ak poberateľ náhradného výživného nesplní povinnosť a na výzvu úradu nepreukáže skutočnosti rozhodujúce na trvanie nároku na náhradné, nárok na náhradné výživné zanikne.

*Skutočnosti rozhodujúce na trvanie nároku na náhradné výživné sú napr.:*

* *povinný zaplatil výživné,*
* *súd rozhodol o zmene výšky výživného,*
* *zanikla vyživovacia povinnosť,*
* *zmenila sa výška sirotského výsluhového dôchodku,*
* *dieťa odišlo do zahraničia.*

**Povinnosť vrátenia preddavkovo poskytnutého náhradného výživného:**

1. *Povinná osoba zaplatí výživné priamo oprávnenej osobe*

Ak povinná osoba zaplatí výživné priamo poberateľovi náhradného výživného (na účet, poštovou poukážkou), je poberateľ náhradného výživného povinný vrátiť preddavkovo poskytnuté náhradné výživné, a to najviac do výšky, v ktorej bolo výživné zaplatené. Úrad uloží poberateľovi povinnosť vrátiť preddavkovo poskytnuté náhradné výživné.

1. *Exekútor vymohol výživné od povinného*

Pokiaľ súdny exekútor vymôže pohľadávku na výživnom, je povinný v zmysle § 59 ods. 4 exekučného poriadku túto sumu oznámiť úradu. Úrad následne oznámi exekútorovi sumu poskytnutého náhradného výživného, najviac v sume vymoženej istiny pohľadávky na výživnom zníženej o sumu bežného výživného, ktorú má poukázať úradu.

Ak súdny exekútor poukáže sumu úradu, považuje sa povinnosť poberateľa náhradného výživného vrátiť preddavkovo poskytnuté náhradné výživné v prípade vymoženia pohľadávky na výživnom pre dieťa za splnenú a úrad neukladá povinnosť vrátiť náhradné výživné poberateľovi náhradného výživného.

1. *Centrum vymohlo výživné od povinného*

Pokiaľ Centrum vymôže pohľadávku na výživnom, je povinné podľa § 15 ods. 4 písm. c) bod 2 zákona o náhradnom výživnom túto sumu oznámiť úradu a úrad následne oznámi Centru sumu preddavkovo poskytnutého náhradného výživného, najviac v sume vymoženej istiny pohľadávky na výživnom zníženej o sumu bežného výživného, ktorú je Centrum povinné poukázať úradu.

Povinnosť poberateľa náhradného výživného vrátiť preddavkovo poskytnuté náhradné výživné v prípade vymoženia pohľadávky na výživnom pre dieťa sa poukázaním sumy centrom úradu považuje za splnenú a úrad neukladá povinnosť vrátiť náhradné výživné poberateľovi náhradného výživného.

Pre účely vyčísľovania dlhu na výživnom poberateľ náhradného výživného berie na vedomie, že suma, ktorú Centrum poukáže úradu, sa považuje za sumu vyplatenú oprávnenému a odpočíta sa od dlhu na výživnom.

Poberateľ náhradného výživného ďalej berie na vedomie, že centrum je povinné podľa § 15 ods. 4 písm. c) bod 1 zákona o náhradnom výživnom oznámiť úradu ukončenie vymáhania výživného z cudziny. Ukončenie vymáhania výživného z cudziny prostredníctvom centra má za následok zánik nároku na náhradné výživné.